jkorsvik/nowiki_second_scrape_merged huggingface dataset:
Tony Woodcock

Anthony Stewart «Tony» Woodcock (født 6. desember 1955) er en engelsk tidligere profesjonell fotballspiller.
Han startet sin karriere i Nottingham Forest som han sluttet seg til som lærling i 1974. Han ble utlånt til Lincoln City og Doncaster Rovers før han brøt gjennom på Forest sitt førstelag i sesongen 1976/77 hvor han bidro til opprykket til 1. divisjon. Forest ble ledet av Brian Clough til seriemesterskap i 1978, samme år som Woodcock vant PFA Young Player of the Year, og Serievinnercupen i 1979. Woodcock debuterte for England i 1978 mot Nord-Irland. På landslaget fikk han til slutt 42 kamper (16 mål), og han spilte i VM i fotball 1982.
Woodcock gikk glipp av Forests andre europacupseier i 1980 siden han gikk til 1. FC Köln sommeren 1979. Der tilbrakte han tre sesonger. Han scoret 28 mål på 81 kamper for det vesttyske laget som kom på andreplass i serien i 1982.
Han dro hjem etter VM i 1982 og ble solgt til Arsenal for £500 000. Woodcock ble toppscorer i Arsenal de neste fire årene, der hans beste resultat var 21 mål i sesongen 1983/84. Han huskes særlig for fem scoringer i en kamp mot Aston Villa, rekord for klubben etter andre verdenskrig, og det siste målet i det aller siste britiske mesterskapet i fotball. I mars 1985 pådro han seg en alvorlig skade som preget resten av hans karriere. Da George Graham ankom klubben som manager i 1986, fikk den 30 år gamle Woodcock beskjed om at han var overflødig. Woodcock fikk 68 mål på 169 kamper for Arsenal.
Woodcock sluttet seg igjen til 1. FC Köln og scoret 11 mål på 49 kamper før han avsluttet sin karriere for Fortuna Köln i 1990. Han arbeidet senere som trener i VfB Leipzig og var sportsdirektør i Eintracht Frankfurt.


== Referanser ==


== Eksterne lenker ==
(de) Tony Woodcock – Munzinger Sportsarchiv 
(en) Tony Woodcock – FIFA 
(en) Tony Woodcock – UEFA 
(en) Tony Woodcock – Transfermarkt 
(en) Tony Woodcock – national-football-teams.com 
(en) Tony Woodcock – WorldFootball.net 
(en) Tony Woodcock – FootballDatabase.eu 
(en) Tony Woodcock – EU-Football.info 
(en) Tony Woodcock – FBref
St. Martins katedral

St. Martins katedral (slovakisk Katedrála sv. Martina, tysk Kathedrale des Heiligen Martin, ungarsk Szent Márton-dóm eller Koronázó templom) er en katedral i Slovakias hovedstad, Bratislava. Katedralen befinner seg ved den vestlige grensa til det historiske bysentrumet, nedenfor Bratislava slott. Den er den største og fineste, samt en av de eldste kirkene i Bratislava, og er spesielt kjent som Kongedømmet Ungarns kroningskirke. En kopi av Ungarns krone er plassert på toppen av tårnet. I dag er katedralen senter for Bratislava erkebiskopdømme. 


== Eksterne lenker ==
Offisielt nettsted 
(en) Cathedral of St Martin, Bratislava – kategori av bilder, video eller lyd på Commons
Jawheni Hutarovitsj

Jawheni Hutarovitsj, hviterussisk Яўген Гутаровіч - Jawhjen Hutarovitsj (født 29. november 1983 i Minsk) er en hviterussisk profesjonell syklist, som sykler for Bretagne-Séché Environnement.


== Seire ==


== Referanser ==


== Eksterne lenker ==
Offisielt nettsted 
(en) Yauheni Hutarovich – kategori av bilder, video eller lyd på Commons 
(en) Jawheni Hutarovitsj – Olympedia 
(en) Jawheni Hutarovitsj – Sports-Reference (OL-resultater – arkivert) 
(en) Jawheni Hutarovitsj – ProCyclingStats 
(en) Jawheni Hutarovitsj – Cycling Archives 
(en) Jawheni Hutarovitsj – Cycling Quotient 
(en) Jawheni Hutarovitsj – CycleBase
VM i friidrett 1983 – Maraton menn

Øvelsen Maraton menn ved det første VM i friidrett ble avholdt i Helsingfors, Finland på søndag 14. august, 1983.
Norge var representert med 3 løpere. Stig Roar Husby kom på 10.-plass, Øyvind Dahl endte på 26.-plass og Jan Fjærestad havnet på 55.-plass.


== Resultatene ==


== Eksterne lenker ==
Resultater
Pecluma

Pecluma-slekten (latin: Pecluma) er en gruppe av bregner i Drynariaceae-seksjonen innenfor sisselrotfamilien, som igjen tilhører den meget store monofylittiske ordenen eller kladen Polypodiales. De vokser hovedsakelig i Latin-Amerika.
Slekten har 30 kjente arter. De fleste artene er oppreiste og middelsstore, ofte inntil om lag 30 cm eller mer. Flere av artene har lange, slanke blader som er spisse ytterst, og tett kam-tannet med enkelt flikete rader av blader, slik som norsk sisselrot.


== Sisselrotfamiliens taksonomi ==
Det er om lag 30 arter i Pecluma-slekten, og noen av disse er:

Pecluma alfredii
Pecluma alfredii var.occidentalis (Mexico)
Pecluma camptophyllaria eller «Colombian Rochap Fern» (Latin-Amerika, Puerto Rico)
Pecluma camptophyllaria ssp. camptophyllaria
Pecluma camptophyllaria ssp. abbreviata
Pecluma camptophyllaria var. macedoi (Brasil)
Pecluma consimilis  eller «Montane Rockcap Fern» (Latin-Amerika, Puerto Rico)
Pecluma dispersa eller «Widespread Rockcap Fern»
Pecluma divaricata = syn. Polypodium bolivianum (Mellom-Amerika, Panama)
Pecluma eurybasis (Venezuela)
Pecluma eurybasis var. glabrescens (Mellom-Amerika, Panama)
Pecluma hygrometrica = syn. Polypodium hygrometricum (Mellom-Amerika)
Pecluma hoehnii (Brasil)
Pecluma imbeana (Brasil)
Pecluma insularis (Brasil)
Pecluma pastazensis (Ecuador)
Pecluma pectinata 0 syn. Polypodium pectinatum eller «Combleaf Rockcap Fern» (Mellom-Amerika)
Pecluma plumula (Sør-Amerika, Mellom-Amerika, Karibien, Florida)
Pecluma ptilodon eller «Palmleaf Rockcap fern» (Latin-Amerika, Florida)
Pecluma ptilodon ssp. ptilodon (Mellom-Amerika, Panama)
Pecluma ptilodon var. caespitosa (Latin-Amerika, Florida)
Pecluma ptilodon ssp. caespitosum
Pecluma recurvata (Hawaii)
Pecluma venturii


== Referanser ==


== Eksterne lenker ==
(en) Pecluma i Encyclopedia of Life 
(en) Pecluma i Global Biodiversity Information Facility 
(en) Pecluma hos ITIS 
(en) Pecluma hos NCBI 
(en) Pecluma hos The International Plant Names Index 
(en) Pecluma hos Tropicos 
(en) Kategori:Pecluma – bilder, video eller lyd på Wikimedia Commons 
Liste over Pecluma-arter fra USDA-databasen
Terrorangrepet i Islamabad 20. september 2008

Terrorangrepet i Islamabad 20. september 2008 fant sted da en lastebil med eksplosiver eksploderte utenfor luksushotellet Marriott i den pakistanske hovedstaden Islamabad. Angrepet kostet over 60 mennesker livet og mer enn 200 ble skadet. 
Ifølge sikkerhetsansatte ved et hotell var én av de drepte amerikansk statsborger og flere andre utenlandske statsborgere var blant de skadede, mens pakistansk politi dagen etter meldte om at også den tsjekkiske ambassadøren i landet var blitt drept. Den pakistanske nyhetskanalen Dawn News meldte om at seks tyskere, fire briter og én dansk diplomat var såret. Omtrent to tredjedeler av hotellet sto i brann etter angrepet.
Hotel Marriott er populært blant utenlandske besøkende i Islamabad.
Pakistans president Asif Ali Zardari fordømte umiddelbart angrepet.


== Se også ==
Terrorangrepet i Islamabad 2. juni 2008


== Eksterne lenker ==
Hotel Marriott Islamabad (en)
Pleopodium

Pleopodium er en slekt av bregner i Srynariaceae-seksjonen av sisselrotfamilien, som inngår i den meget store og monofylittiske ordenen (kladen) Polypodiales.De fleste artene er oppreiste og av moderat størrelse, ofte inntil 30-40 cm høye. Slektens arter har utbredelse i tropene og subtropene.


== Arter ==
Noen av artene i denne slekten er:

Pleopodium aureum
Pleopodium bartlettii
Pleopodium fallacissimum
Pleopodium leucosporum (Latin-Amerika)
Pleopodium simianum (Afrika)
Pleopodium tricholepis (Mexico)


== Referanser ==


== Eksterne lenker ==
(en) Pleopodium i Global Biodiversity Information Facility 
(en) Pleopodium hos The International Plant Names Index 
(en) Pleopodium hos Tropicos
Dawn News

Dawn News er Pakistans første 24-timers nyhetskanal på engelsk. Kanalen er basert i Karachi og finansieres av Pakistan herald Publications Limited (PHPL), Pakistans største engelskspråklige mediegruppe. De første testsendingene tok til i mai 2007 og kanalen ble offisielt åpnet 23. juli 2007. 
Dawn News' testsendinger ble åpnet av tidligere president Pervez Musharraf. Den endelige lanseringen fant sted samtidig som sjef for Pakistans høyesterett, Muhammad Chaudry, som hadde blitt suspendert av Musharraf, ble frikjent i retten. Kanalen holdt tidligere til i Haroon House, PHPLs hovedkvarter, men flyttet senere til sin nåværende plassering i Vest-Wharf i Karachi.
Dawn News har en online streamingtjeneste tilgjengelig på sin nettside som tillater visning av kanalen i utlandet.


== Eksterne lenker ==
Offisielt nettsted 
Dawn News' lanseringsseremoni
Online TV
Urdu Mark Arkivert 2. november 2020 hos Wayback Machine.
Duniyawi News Arkivert 10. november 2020 hos Wayback Machine.
Solanopteris

Solanopteris er en slekt av bregner i Drynariaceae-seksjonen av sisselrotfamilien, som inngår i den meget store og monofylittiske ordenen (kladen) Polypodiales.Artene vokser kun i det vestlige Latin-Amerika, dvs langs kysten og Andesfjellene.
Artene er middelsstore bregner, med 37 kromosomer (n).


== Arter ==
Solanopteris bifrons  (vestlige Latin-Amerika)
Solanopteris bismarckii  (vestlige Latin-Amerika)
Solanopteris brunei (vestlige Latin-Amerika)
Solanopteris tuberosum eller «Potato fern» (vestlige Latin-Amerika)


== Referanser ==


== Eksterne lenker ==
(en) Solanopteris i Encyclopedia of Life 
(en) Solanopteris i Global Biodiversity Information Facility 
(en) Solanopteris hos ITIS 
(en) Solanopteris hos NCBI 
(en) Solanopteris hos The International Plant Names Index 
(en) Solanopteris hos Tropicos 
(en) Kategori:Microgramma (fern) – bilder, video eller lyd på Wikimedia Commons 
Microgramma – detaljert informasjon på Wikispecies 
Liste over arter av Solanopteris.
The Best of Sepultura

The Best of Sepultura er et samlealbum fra den brasilianske thrash metal bandet Sepultura.
Albumet ble utgitt 12. september 2006 på  Roadrunner plateselskap uten involvering av Sepultura som på det tidspunkt var signert med SPV GmbH.


== Sporliste ==
«Troops of Doom»  – 3:17 (Schizophrenia)
«Beneath the Remains»  – 5:11 (Beneath the Remains)
«Inner Self»  – 5:07 (Beneath the Remains)
«Arise»  – 3:17 (Arise)
«Dead Embryonic Cells»  – 4:52 (Arise)
«Desperate Cry»  – 6:43 (Arise)
«Refuse/Resist»  – 3:19 (Chaos A.D.)
«Territory»  – 4:47 (Chaos A.D.)
«Slave New World»  – 2:55 (Chaos A.D.)
«Biotech is Godzilla»  – 1:52 (Chaos A.D.)
«Roots Bloody Roots»  – 3:32 (Roots)
«Attitude»  – 4:15 (Roots)
«Ratamahatta» – 4:30 (Roots)


== Personell ==
Max Cavalera – Vokal & Gitar
Andreas Kisser – Gitar
Jairo Guedes – Gitar på «Troops of Doom»
Paulo Jr. – Bassgitar
Igor Cavalera – Slagverk


== Eksterne lenker ==
(en) The Best of Sepultura på MusicBrainz 
(en) The Best of Sepultura på Encyclopaedia Metallum
Jairo Guedz

Jairo Guedes (kjent under navnet Jairo Guedz) var gitarist i den originale besetningen i det brasilianske thrash metal-bandet Sepultura.
Han var med på Sepultura EP-en Bestial Devastation (1985), og den første fullengde albumet Morbid Visions (1986). Han forlot bandet tidlig i 1987, og ble erstattet av Andreas Kisser.


== Eksterne lenker ==
(en) Jairo Guedz på Discogs 
(en) Jairo Guedz på MusicBrainz 
(en) Jairo Guedz på Encyclopaedia Metallum 
(en) Jairo Guedz på AllMusic 
Jairo Guedz på Twitter 
Jairo Guedz på Facebook 
Jairo Guedz på Instagram
VM i friidrett 1983 – Maraton kvinner

De offisielle resultatene ved øvelsen Maraton damer ved de første  VM i friidrett i 1983 i Helsingfors, Finland, avholdt på søndag 7. august, 1983.
Maraton damer var den aller første øvelsen i mesterskapet og Grete Waitz fra Norge ble den aller første verdensmesteren i friidrett. Norge var også representert av Heidi Jacobsen som ble nummer 42 og Oddrun Hovsengen som kom på 47.-plass.  


== Resultater ==


== Eksterne lenker ==
Resultater
Jamnakulturen

Jamnakulturen (fra russisk/ukrainsk: яма, «grop», også nevnt som Gropgravkulturen eller Okergravkultur) er en sivilisasjonskultur fra sen kobberalder og tidlig bronsealder i området mellom elvene Bug i Ukraina og Dnestr i Romania på den pontisk-kaspiske steppe i løpet av 3500-tallet og 2200-tallet f.Kr. Kulturen var overveiende nomadisk, men en del jordbruk ble drevet i nærheten av elver og ved noen få bygdeborger.


== Karaktertrekk ==
Hva som er karakteristisk for denne kulturen er at folket begravde sine døde i en gropgrav dekket av en haug (kurgan/tumuli) og hvor liket ble plassert i en makelig stilling med bøyde knær. Kroppene ble dekket med oker. Flere graver har blitt funnet i disse haugene, ofte som senere gravlegginger.
Det ble gitt dyreoffer med i graven fra kuer, griser, sauer, geiter og hester, et trekk som er knyttet til både urindoeuropeere (PIE) og urindoiranere.Den tidligste levninger i Øst-Europa av en vogn eller kjerre med hjul er blitt funnet i gravhaugen «Storozhova mohyla» i Dnipropetrovsk, Ukraina, utgravd av A.I. Trenozhkin, og er blitt knyttet til Jamnakulturen.
Den nylig oppdagede offergraven i Luhansk, eller templene som også har blitt kalt for «ukrainske pyramider», har blitt karakterisert som en helligdom på en høyde hvor mennesker muligens ble ofret.


== Spredning og identifikasjon ==
Jamnakulturen er identifisert med de sene urindoeuropeere i Kurgan-hypotesen til arkeologen Marija Gimbutas, og betraktes således som en kandidat for opprinnelsessted («urhjem») for det indoeuropeiske språket, sammen med foregående Sredny Stog-kulturen.
Jamnakulturen er blitt antatt å ha sitt opphav i sentrum av Volga-baserte Khvalynsk-kulturen og Sredny Stog-kulturen som var basert sentralt ved elven Dnepr. I dens vestlige retning ble kulturen avløst av katakombekulturen; i øst av Poltavka-kulturen og Srubna-kulturen.


== Kulturgjenstander ==


== Referanser ==


== Litteratur ==
Mallory, J. P. (1997): «Yamna Culture» i: Encyclopedia of Indo-European Culture, Fitzroy Dearborn.
Frode Stang

Frode Stang er en norsk journalist og dokumentarfilmkommentator.
Siden 1990-tallet har Frode Stang lest de norske kommentarene på hundrevis av dokumentarfilmer og dokumentarserier for NRK, spesielt innen feltet naturdokumentar. Eksempelvis BBC-seriene Planet Earth I og II, Blue Planet II, Seven Worlds One Planet, A Perfect Planet, Dynasties, Life, Planet Science, Africa, Nature’s great events, Walking with dinosaurs, Walking with beasts, Wild Caribbean, Yellowstone, South Pacific, Galapagos, Ganges og mange andre. Han har også vært konferansier på konsertversjonene av Blue Planet I og II samt Planet Earth I og II i Stavanger konserthus, Oslo konserthus og Oslo Spektrum.
Stang er utdannet journalist ved MRDH Volda 1988–1990. han var reporter og programleder i NRK fra 1990 til 2001. Han var programleder i TV-Sporten, Morgennytt og Østlandssendingen. Arbeidet i fem år med bistand som spesialfelt i radioens nyhetsavdeling. Står bak flere dokumentarproduksjoner, bl. a. Skjebnens vilje (1997) om vietnamesiske flyktninger, Safari med Bjørn (1994) om norsk innvandring til Tanzania på 1920-tallet, På seierens vei (1990) om bistand i regi av den danske Tvind-sekten.
Hans far var forfatteren Jørgen Stang (1924–2002).  Han er far til Anine Stang og Emil Nikolai Stang.


== Eksterne lenker ==
Hjemmeside
La Naranja China

Alex Olmedo, kjent under sitt artistnavn La Naranja China, er en spansk musiker. Olmedo vokste opp i Dieburg i Tyskland, hvor han ble født av spanske foreldre. Han flyttet med familien til Madrid da han var tolv. Olmedo synger på spansk og er særlig inspirert av rock fra 1960-tallet. Olmedo har gitt ut tre album.


== Diskografi ==
Fenómenos naturales (2008)
Electrodoméstico (Warner, 2004)
12 sorbos de burbujas electrificantes (Warner, 2002)


== Referanser ==
GĦ

GĦ og għ er den niende bokstaven i det maltesiske alfabetet, mellom g og h. Den har navnet «ajn», og tilsvarer det arabisk alfabetets «ع». Bokstaven har ingen egen uttale, men indikerer at den assosierte vokalen skal faryngaliseres. I lydskrift markeres dette med tegnet [ˤ]. 
Bokstaven kan ikke kodes i Unicode, men må kodes som G og Ħ separat: U+0047 og U+0126 (GĦ), U+0047 og U+0127 (Għ) og U+0067 U+0127 (għ).
Ň

Ň og ň (N med hake) er den 22. bokstaven i det tsjekkiske alfabetet, og den 26. i det slovakiske. Bokstaven representerer en palatal nasal, og blir med lydskrift skrevet [ɲ]. 
I Unicode kodes ň som U+0147 (Ň) og U+0148 (ň).
Francisco Tejada

Francisco Jiménez Tejada, også kjent som Xisco (født 26. juni 1986 i Palma de Mallorca), er en spansk fotballspiller som spiller for Córdoba


== Eksterne lenker ==
(en) Francisco Tejada – UEFA 
(en) Francisco Tejada – Transfermarkt 
(en) Francisco Tejada – WorldFootball.net 
(en) Francisco Tejada – Soccerbase.com 
(en) Francisco Tejada – FootballDatabase.eu 
(en) Francisco Tejada – Soccerway 
(en) Francisco Tejada – FBref 
(es) Francisco Tejada – as.com
Asbjørn Reinkind

Asbjørn Reinkind (født 7. juni 1960) er utdannet siviløkonom fra Norges Handelshøyskole i Bergen.
Han var den første lederen av NHHS-arrangementet NHH-Symposiet, avholdt første gang i 1983.
I 1984 begynte Reinkind i Bergensselskapet Rieber & Søn, i 12 år som leder for Denja og Toro, i perioden 1997–2000 som adm.dir i Hydro Seafood og fra 2002 var han tilbake i Rieber & Søn som konsernsjef.
Da han i 2007 måtte gå fra selskapet fikk han med seg en sluttpakke verdt 5,7 millioner kroner. 3 dager senere solgte han en aksjepost i selskapet verdt 13,4 millioner kroner.


== Eksterne lenker ==
Rieber & Søn pressemelding Arkivert 3. april 2008 hos Wayback Machine.
Reinkind dumper Rieber
Ė

Ė og ė (E med prikk over) er den niende bokstaven i det litauiske alfabetet. Den representerer en lang e-lyd ([eː], i motsetning til e, som indikerer en [æ]-lyd). 
I Unicode kodes ė som U+0116 (Ė) U+0117 (ė).
Foto NHHS

Foto NHHS er et underutvalg i NHHS, Norges Handelshøyskoles studentforening.
Underutvalget produserer bilder til de andre underutvalgene og interessegruppene i studentforeningen, leverer bilder til studentenes avis K7 Bulletin og dokumenterer ellers alt som skjer i studentforeningen, som fester, konserter, spesielle forelesninger o.l.
Foto NHHS har ansvaret for studentforeningens fotoarkiv og publiserer jevnlig bilder på sosiale medier; Flickr, Facebook og Instagram.
Vårsemesteret 2016 har Foto NHHS 38 aktive fotografer og er dermed et av NHHS' største underutvalg. Gruppen ledes av et styre på åtte demokratisk valgte styremedlemmer, en leder, en økonomiansvarlig, en oppdragsansvarlig, en systemansvarlig, en utstyrsansvarlig, en PR og markedsføringsansvarlig, samt to fotoredaktører.
Foto NHHS arrangerer i tillegg studio-fotograferinger flere ganger hvert semester, både for gruppe- og portrett-bilder av skolens studenter.


== Eksterne lenker ==
Norges Handelshøyskoles Studentforening
Entomologisk Tidskrift

Entomologisk Tidskrift er et entomologisk, svensk vitenskapelig tidsskrift, utgitt av Sveriges Entomologiska Förening. Entomologi er læren om insekter. Bladets språk er i første rekke svensk, med sammendrag av artiklene på engelsk. Men enkelte artikler på norsk, dansk eller engelsk forekommer.  
Entomologisk Tidskrift er skandinavias eldste entomologiske tidsskrift og ble etablert i 1880. Bladet publiserer et vidt spekter av originale arbeider fra nordisk, men særlig svensk entomologi. Det utkommer med tre hefter i året og ett bind utgjør fire hefter med ca. 190-200 sider. 


== Eksterne lenker ==
Offisielt nettsted 
Offisielt nettsted 
Mate-URL 
Mate-URL 
Mate-URL 
Sveriges Entomologiska Förening
Sveriges Entomologiska Förening

Sveriges Entomologiska Förening (SEF) er en svensk entomologisk forening. SEF utgir tidsskriftet Entomologisk tidskrift. Et av hovedmålene er å stimulere til økt interesse for entomologi samt å arbeide for å ta vare på det entomologiske artsmangfold i Sverige.
Det er tilsammen 11 lokalforeninger i Sverige. De arrangerer både nasjonale og internasjonale entomologiske møter, blant annet det årlige Svensk entomologimøtet, samtidig med foreningens årsmøte.


== Eksterne lenker ==
Sveriges Entomologiska Förening
Agent X9

Secret Agent X9 er en amerikansk avistegneserie. Serien ble i begynnelsen skrevet av Dashiell Hammett og tegnet av Alex Raymond Den ble utgitt av King Features fra 22. januar 1934 og frem til 10. februar 1996.
En rekke tegnere og forfattere har jobbet med serien, deriblant Leslie Charteris, Mel Graff, Archie Goodwin, Al Williamson og George Evans.
Serien ble filmatisert i 1937 og 1945, og det ble laget en radioserie i fire episoder på BBC Radio 7 i januar 2009.


== Eksterne lenker ==
X-9 på Toonopedia
X-9 på Thrilling Detectives
Database over X-9-tegneserieblader
Jessica Frelinghuysen

Jessica Rose Frelinghuysen (født 11. september 1980 i Bryn Mawr i Pennsylvania), er en amerikansk kunstner fra Princeton, New Jersey. Hun er utdannet ved RISD og Cranbrook Acadamy of Art. Hun arbeider med demokratiske rom og hvordan forholdet mellom private og offentlige rom påvirker oss mennesker, gjennom skulpturer og multimedia. Hun bor for tiden i Berkley, Michigan der hun underviser ved University of Michigan i Ann Arbor.
Hun er grandniese av George L.K. Morris og Suzy Frelinghuysen.


== Referanser ==


== Eksterne lenker ==
(en) hjemmeside
(en) profil på Sculpture Space Arkivert 4. mai 2010 hos Wayback Machine.
(en) profil på artsfact
(en) profil på Heandlands Center for the Arts
(en) Art Farm
(en) Tiny Circus
Laurens Hansson

Laurens Hansson (død ca. 1558) var lagmann i Stavanger, samler og oversetter av kongesagaer fra gammelnorsk. 


== Bakgrunn ==
Nicolay Nicolaysen mente at Laurens Hansson kunne være den «Laurentius Johannis Nidrosiensis dioces» som studerte i Rostock fra 1520, men det er usikkert. 
Fra 1528 til 1537 var han skriver i kanselliet for kansleren i Krogen (Kronborg) i Danmark. Han omtales da som Lauritz Normann. 30. april 1537 fikk Lauritz Hansson Nordmann gården Støle i Etne i forlening uten avgift på livstid. I juli 1548 deltok han i kongehyllingen i Oslo. Han kan ha bosatt seg trolig på gården Skaug i Sund ved Bergen, før han ble lagmann i Stavanger.


== Sagaoversetteren ==
Før 1551 hadde han laget ferdig en sagaoversettelse som han sendte til kongen i København. 
En lovbok er underskrevet i 1551 med Laurens Hansson. Lovboka omhandler kristenretten, samt mål og vekter. Neste side begynner med Anno 1552 og med en helt annen håndskrift. Denne delen er undertegnet med ”Lau: Jo: Ostmandh”. Flere har ment at Ostmann var Laurens Hanssons etternavn eller tilnavn, mens andre mener at det måtte være to personer.


== Lagmannen ==
Laurens Hansson var lagmann i Stavanger fra 5. juni 1554 til 1557. 
I 1559 fikk Erik Ormson av Orm-familien gården Støle som Laurens Hansson hadde før. Laurens var nok da død engang i perioden 1557-59. Kanskje døde han i 1557, og enka i 1559. En annen mulig tolkning er at han ble syk i 1557, og døde i 1559.


== Referanser ==


== Litteratur ==
Gustav Storm: «Hansen, Laurits», i Dansk biografisk Lexikon, VII. bind. Kjøbenhavn: Gyldendalske Boghandel, 1893